”Rigsfællesskabets historie”

Lærervejledning til opgaver i Gymnasiet og HF.

*”Rigsfællesskabets historie” består af 6 afsnit fra 2016 om forholdet mellem Danmark, Grønland og Færøerne. Her følger en vejledning til prækonstruerede opgaver om udsendelserne til brug for historiefaget på STX og HF*.

Opgaver og vejledninger er i Word. Man er fri til at redigere og tilpasse opgaverne til egen undervisning.

Strukturen på opgaverne er baseret på en deling af seriens afsnit i to blokke. Således kan samme opgavekonstruktion gå igen 2 eller flere gange. Hver opgave svarer til et afsnit af ”Rigsfællesskabets historie” og er af varierende indholdsmæssig og pædagogisk karakter. Opgaverne til hvert afsnit har indbygget progression. Ved opgaverne er der desuden angivet tidsangivelser til de relevante dele af dokumentarseriens afsnit.

Opgaverne er konstrueret til elevarbejde af en varighed på ca. 45 min. Sammenlagt med en lærerstyret introduktion til arbejdet i plenum sammen med en pause og en afsluttende opsamling, kan en opgave gennemføres på et modul (90 minutter).

Inddelingen medfører, at man som lærer kan vælge at lade eleverne arbejde med alle 6 afsnit, med en blok bestående af afsnit 1-3 eller 4-6, eller at man kan vælge kun at arbejde med enkelte afsnit eller med enkelte dele fra enkelte afsnit. Opgaverne kan løses i grupper eller enkeltvis.

Links til udsendelser – Rigsfællesskabets historie:

[Rigsfællesskabets historie 1 6 Det vanskelige møde](https://drive.google.com/open?id=0Bz8IFlfcBZ0oWEs1UFpjNzhjVDg)

[Rigsfællesskabets historie 2 6 Trangen til selvbestemmelse](https://drive.google.com/open?id=0Bz8IFlfcBZ0obnh4b0FYZkNUOGM)

[Rigsfællesskabets historie 3 6   2.verdenskrig](https://drive.google.com/open?id=0Bz8IFlfcBZ0oNlJQZWtETU9PNFk)

[Rigsfællesskabets historie 4 6 En ny start](https://drive.google.com/open?id=0Bz8IFlfcBZ0oZEdNYVA5OGdhNUE)

[Rigsfællesskabets historie 5 6 Tid til forandring](https://drive.google.com/open?id=0Bz8IFlfcBZ0oclJwNEkxV3lRS3c)

[Rigsfællesskabets historie 6 6 Nye krav om selvbestemmelse](https://drive.google.com/open?id=0Bz8IFlfcBZ0oeHIzOFJ5ajViSUk)

Formål med arbejdet:

* Opfyldelse af kernestofkrav.
* Opbygning af referenceramme og viden af historisk faglig karakter.
* Bevidstgørelse blandt danske elever omkring det historiske forhold til Grønland og Færøerne.
* Kildekritisk træning (herunder stillingtagen til personer som udtaler sig i serien).
* Træning af analytiske færdigheder.
* Selvstændig stillingtagen til seriens hovedproblemformulering: **”Er der stadig grundlag for et rigsfællesskab? ”**

Emne og opgaver kan ved anvendelse af dokumentarserien dække læreplanens kernstof på følgende felter:

***STX***

**”2.2. Kernestof**

*1453-1776: Nye verdensbilleder*

– oplysningstiden

– kolonisering.

*1776-1914: Brud og tradition*

– menneskerettigheder

– dansk demokrati

– national identitet

– industrialisering

– imperialisme.

*1914-1989: Kampen om det gode samfund*

– ideologiernes kamp

– velfærdsstaten

– afkolonisering

*1989-i dag: Det globale samfund*

– Danmarks internationale placering

– europæisk integration

– nye grænser og konflikter”. (kilde: Lærerplan, UVM, 2016)

***HF***

”Kernestoffet er:

– dansk historie og identitet

– hovedlinjerne i europæisk historie fra antikken til i dag

– natur, teknologi og produktion i historisk og nutidigt perspektiv

– styreformer i historisk og nutidigt perspektiv

– ideologiernes kamp i det 20. århundrede

– forholdet mellem den vestlige kulturkreds og den øvrige verden.” (kilde: Lærerplan, UVM, 2016)

**Afsnit og opgavestruktur**

[Afsnit 1-3](https://drive.google.com/open?id=0Bz8IFlfcBZ0oM1Q0REViR0wtUkU)

Afsnit 1. ”Det vanskelige møde”; Fakta-spørgsmål som introducerer eleven til emnet inklusiv leksika-opgave og multiple-choice.

Afsnit 2. ”Trangen til selvbestemmelse”; Kildekritisk træning + en kreativ opgave.

Afsnit 3. ”2. Verdenskrig”; Kortøvelse. Med indbyggede valgmuligheder for eleverne samt indbygget progression.

[Afsnit 4-6](https://drive.google.com/open?id=0Bz8IFlfcBZ0oM1Q0REViR0wtUkU)

*Forslag til læreren: Benyt samme struktur som ved afsnit 1-3. Du kan* ***copy-paste*** *opgavedokumenterne til afsnit 1-3 og herefter selv udfylde opgaveindholdet på baggrund af udsendelserne nr. 4-6, udfra hvad du anser for væsentligt.*

Afsnit 4. ”En ny start”; Fakta-spørgsmål som introducerer eleven til emnet inklusiv leksika-opgave og multiple-choice.

Afsnit 5. ”Tid til forandring”; Kildekritisk træning + en kreativ opgave.

Afsnit 6. ”Nye krav om selvbestemmelse”; Kortøvelse. Med indbyggede valgmuligheder for eleverne samt sværhedsgrader og progression.